REPUBLIKA HRVATSKA

DJEČJI VRTIĆ VUKOVAR II

KARDINALA ALOJZIJA STEPINCA 46

V U K O V A R

KLASA: 112-02/24-01/1

URBROJ: 2196-1-12-06-24-4

Vukovar, 01. veljača 2024.

**POZIV NA PISANO TESTIRANJE**

**za radno mjesto Odgojitelj/ica**

**- 2 (dva) izvršitelja/ice na određeno puno radno vrijeme do 31.08.2024.**

I

Povjerenstvo za provedbu natječaja, dana 01. veljače 2024. godine sastalo se u 11,00 sati u prostorijama centralnog objekta „Radost“ i pristupilo otvaranju zaprimljenih zamolbi. Povjerenstvo je konstatiralo da je zaprimljeno 4 (četiri) koverte s natječajnom dokumentacijom te da su iste pravodobne.

Nakon otvaranja koverti, utvrđeno je da su dva kandidata ispunila formalne uvjete natječaja u pogledu dostavljene natječajne dokumentacije te da isti ne ispunjavaju formalne uvjete u pogledu stručnosti, ali sukladno članku 26. st. 5. i 6. Zakona predškolskog odgoja i obrazovanja (NN 10/97, 107/07, 94/13, 98/19, 57/22, 101/23), te poslovima koji ne trpe odgodu, Povjerenstvo za provedbu natječaja, sprovest će sa slijedećim kandidatima pismeno testiranje, koje će se održati **06. veljače 2024. (utorak)** u prostorijama Dječjeg vrtića Vukovar II, Kardinala Alojzija Stepinca 46, Vukovar, **s početkom u 08,00 sati**:

1. M.P.
2. S.Đ.

Kandidati koji nisu ispunili formalne uvjete natječaja:

1. I.K. – nepotpisana zamolba/prijava,
2. T.N. – nepotpuna natječajna dokumentacija.

II

Za kandidata koji ne pristupi testiranju ili ne dođe u točno naznačeno vrijeme, smatrat će se da je povukao prijavu na natječaj. Po dolasku na testiranje, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

III

Testiranje će trajati 30 minuta.

Prvi dio pisanog testiranja sastoji se od provjere znanja bitnog za obavljanje poslova radnog mjesta odgojitelja. Test se sastoji od 10 pitanja. Ukupan broj bodova koji kandidat/kinja može ostvariti je 22.

Drugi dio pisanog testiranja sastoji se od provjere vladanjem srpskim jezikom i ćiriličnim pismom (kandidati će dobiti stručni tekst na hrvatskom jeziku i latiničnom pismu, koje je potrebno prevesti na srpski jezik i ćirilično pismo). Ova provjera vrši se sukladno uvjetima iz natječaja, u kojima kandidati/kinje uz Opće uvjete za zasnivanje radnogodnosa trebajuispunjavati i posebne uvjete temeljem članka 10. Zakona o odgoju i obrazovanju na jeziku i pismu nacionalnih manjina ( NN 52/00, 56/00 ).

Ukupan broj bodova koji kandidat/kinja može ostvariti za prijevod teksta je 2.

Sukladno članku 10. Zakona o odgoju i obrazovanju na jeziku i pismu nacionalnih manjina (NN 51/00, 56/00), ukoliko kandidat osvoji 0 bodova za prijevod teksta, bez obzira na ostvarene bodove na prvom dijelu pisanog testiranja, ne može pristupiti usmenom razgovoru (intervjuu).

Kandidati koji su na pisanoj provjeri znanja ostvarili najmanje 50% uspjeha, mogu pristupiti usmenom razgovoru (intervjuu), na kojem će Povjerenstvo u sastavu od tri člana utvrditi interese i motivaciju za rad. Svaki član Povjerenstva postavit će kandidatu po jedno pitanje koje se boduje od 0-5 boda, što znači da kandidat/kinja na usmenom razgovoru može ostvariti maksimalno 15 bodova.

Usmeni razgovor (intervju) provest će se istoga dana kada i pismeno testiranje.

***Izvori za provjeru stručne sposobnosti:***

1. *Zakon o predškolskom odgoju i obrazovanju (NN 10/97, 107/07, 94/13, 98/19, 57/22),*
2. *Zakon o odgoju i obrazovanju na jeziku i pismu nacionalnih manjina (NN 51/00, 56/00).*
3. *Državni pedagoški standard predškolskog odgoja i naobrazbe, (NN 63/2008, 90/2010),*
4. *Nacionalni okvirni kurikulum za rani i predškolski odgoj i obrazovanje (NN 05/15),*
5. *Statut Dječjeg vrtića Vukovar II (KLASA: 012-03/18-01/01, URBROJ: 2196/01-JT-5-05-18-01 i KLASA: 011-03/23-02/01, URBROJ: 2196-1-12-05-23-01 ) dostupan na stranici* [*https://www.dv-vukovar2.hr/dvvu/akti.php*](https://www.dv-vukovar2.hr/dvvu/akti.php) *,*
6. *Pravilnik o obrascima i sadržaju pedagoške dokumentacije i evidencije o djeci u dječjem vrtiću (NN 83/2001).*

IV

Nakon provedene pismene provjere i usmenog razgovora (intervjua) Povjerenstvo utvrđuje Rang listu kandidata prema ukupnom broju bodova ostvarenih na pisanom testiranju i usmenom razgovoru (intervjuu).

Ukupan broj bodova koje kandidat može ostvariti na pismenom testiranju i usmenom razgovoru je 39.

V

Rezultati testiranja objavit će se na mrežnim stranicama Dječjeg vrtića Vukovar II (<http://www.dv-vukovar2.hr/dvvu/natjecaji.php>).

VI

Povjerenstvo za provedbu natječaja podnosi Ravnateljici pisano izvješće o provedenom natječaju, te će Ravnateljica na temelju istog predložiti Upravnom vijeću Dječjeg vrtića Vukovar II kandidata za zasnivanje radnog odnosa.

Odluku o zasnivanju radnog odnosa donosi Upravno vijeće.

Predsjednica Povjerenstva

 Jasmina Stepanović

\_\_\_\_\_\_\_\_\_\_\_\_\_\_\_